OpenLLM-France/wikimedia huggingface dataset:
# Nació de l'Islam

La Nació de l'Islam (anglès: Nation of Islam, NOI) és una organització religiosa i sociopolítica fundada en els Estats Units per Wallace Fard Muhammad el 1930 a fi de ressuscitar la consciència espiritual, mental, social i econòmica dels homes i dones negres d'Amèrica i de la resta del Món.
Des de 1934, a la mort de Fard Muhammad, fins a 1975, va ser dirigida per Elijah Muhammad. En morir Elijah, l'organització es va escindir en dues faccions, unes de les quals es va apropar a l'Islam tradicional, dirigida per Wallace Fard Muhammad i l'altra, més radicalitzada dirigida per Louis X, el cognom actual del qual és Farrakhan.
Avui dia, el Ministre Louis Farrakhan és el líder de la reconstituïda Nació de l'Islam. El Centre Nacional de la Nació de l'Islam i la seva seu central es troben a Chicago, Illinois.

## Creences

Les creences i la teologia de la Nació de l'Islam es diferencien radicalment de l'islam tradicional, especialment pel seu concepte politeista de Déu. La Nació de l'Islam, de forma similar al mormonisme, considera que existeixen diversos éssers que assoleixen l'estatus de Déu (encara que mai alhora), segons la NOI, l'univers es va crear fa 66 trilions d'anys (el que contradiu les teories científiques que consideren que l'univers té 6 mil milions d'anys), època en què va sorgir del no res el primer Al·là, un home negre. El primer Al·là va morir però va llegar el Consell de 24, conformat per 23 savis o científics negres, presidits per un Al·là o Déu particular. Aquests científics defineixen la història del món amb 25.000 anys en avenç.
Una altra teoria que difereix radicalment de l'islam és que els negres són superiors a les altres races (l'islam estableix la igualtat de totes les races), i que la raça blanca va ser creada artificialment per un científic malvat anomenat Yaqub (el bíblic Jacob, pare de les dotze tribus d'Israel), que va crear una raça de persones blanques perquè dominés el món per 6000 anys. Els blancs (incloent els jueus) són vistos com a éssers demoníacs, com "diables d'ulls blaus".
La Nació de l'Islam també considera que Fard Muhammad és l'encarnació de Déu o l'actual Al·là i que no va morir sinó que va ser traslladat en una nau espacial (la carrossa que va dur al cel Elies i que va ser vista per Eliseu).
La Nació de l'Islam també ha estat acusada de predicar una profunda judeofòbia i propagar odi envers els jueus a qui culpa del comerç d'esclaus.

## Enllaços externs

* Web oficial de la Nació de l'Islam (anglès)
* Answering-islam.org (anglès)
# Districte federal

El districte federal o capital federal és una subdivisió d'un territori. En el sistema de govern federal no són considerats estats ni províncies que conformen la federació. Aquests districtes són territoris separats sota control directe del govern federal, i sovint coincideixen amb la capital de la federació o són seus d'alguna branca de govern federal.
És comú que les federacions creïn districtes federals amb l'objectiu d'evitar la influència dels interessos particulars de qualsevol estat o província membre. En aquest cas, se l'anomena Capital Federal per a distingir-la d'altre tipus de capitals (estatals, municipals, provincials).

## Districtes Federals del món

* Amèrica del Nord.
** Districte de Colúmbia l'entitat que administra Washington DC
** Districte Federal Mexicà, on es troba la Ciutat de Mèxic.
* Amèrica del Sud
** Districte Federal Argentí, també anomenat Capital Federal (o més recentment, Ciutat Autònoma de Buenos Aires), on es troba Buenos Aires.
** Districte Federal brasiler, on es troba Brasília.
** Bogotà, Districte Cabdal, Colòmbia.
** Districte Cabdal (Veneçuela) anomenat Districte Capital, on es troba Caracas.
* Austràlia
** Canberra
* Àsia
** Territori de la capital nacional (Índia).
** Territori Federal d'Islamabad (Pakistan).
** Els tres territoris federals de Malàisia: Kuala Lumpur, la capital, seu del poder legislatiu i el poder judicial. Putrajaya, seu del poder executiu. Les 7 petites illes de Labuan.
* Europa
** Hi ha 7 districtes federals a Rússia. En la Federació Russa, hi ha 7 districtes federals que són, en canvi, un nivell administratiu addicional entre el nivell nacional i altres subdivisions menors.
# Prasutag

Prasutag (en llatí Prasutagus) va ser rei de la tribu celta-britona dels icens, que vivien prop de l'actual Norfolk, i vassall dels emperadors romans Claudi i Neró. La seva esposa era la reina Boudica. Va viure durant el segle i.
Després de la conquesta romana de l'illa de Britànnia dirigida per l'emperador Claudi, l'any 43, els icens es van aliar voluntàriament amb els romans. L'any 47 es van rebel·lar contra l'autoritat del governador romà de l'illa, però la revolta va ser reprimida i és possible que fos llavors quan Prasutag va ser col·locat en el tron a canvi de la promesa de servir a Roma.
En morir de malaltia, l'any 60 o 61, va deixar soles a la seva dona, la reina Boudica i a les seves dues filles. Abans de morir, havia deixat part de la seva herència a l'emperador Neró, el successor de Claudi, pensant que així la seva família rebria un bon tracte i es permetria que les seves filles governessin les seves terres. El governador romà de l'illa Gai Suetoni Paulí, això no obstant, va creure que la terra havia de passar immediatament a mans romanes, donat que no hi havia un hereu (tot i que els celtes creien que la dona podia governar en iguals condicions que un home, els romans no pensaven el mateix). Es va apropiar de totes les propietats, i les filles de Prasutag van ser brutalment maltractades i violades. Quan la reina Boudica va protestar, la van assotar.
Això va provocar que Boudica incités a les seves tribus i a les dels voltants a llançar-se en una ferotge rebel·lió contra els romans, coneguda com la Revolta de Boudica. Els britons rebels van cremar Colchester i van destruir totalment Londres, matant a tot romà que van trobar i també als britons pro-romans. Els informes romans, exagerats segurament, van elevar el nombre de morts a setanta mil. Finalment, Boudica va ser derrotada per l'exèrcit romà i va decidir suïcidar-se.
L'illa, que semblava pacificada, no ho estava en absolut, i els romans van haver de refer-ho tot. La tasca va ser encara més difícil a causa del fet que el govern de Neró va acabar de forma caòtica, i durant algun temps la política interior romana va fer que fos impossible tota acció militar a gran escala.

## Referències

* ↑ Smith, William (ed.). «Boadicea». A Dictionary of Greek and Roman biography and mythology. [Consulta: 19 febrer 2021].
# Kim Amate López

Kim Amate López (Terrassa, 21 d'octubre de 1974) és un dissenyador gràfic i il·lustrador català. Va fer estudis d'il·lustració, disseny gràfic i pintura a l'Escola d'Arts Aplicades de Terrassa, a l'Escola Massana i a l'Escola La Llotja de Barcelona. Va treballar com a dissenyador gràfic i com a tècnic de preimpressió fins al 2009, quan va treballar com a maquetador dels diaris terrassencs l'Actualitat i el 9 Nou, moment en què va passar a dedicar-se al món editorial com a il·lustrador, dissenyador i maquetador freelance, principalment pel públic infantil i juvenil. L'any 2009 va ser guanyador, com a il·lustrador, del XXIX Premi Destino Apel·les Mestres per l'àlbum La ventana infinita, d'Andrés Pi Andreu.
Ha participat en diferents activitats organitzades per les biblioteques públiques de Terrassa. A la biblioteca del districte 4, dins del projecte Barris creatius i en el marc dels actes de celebració del Dia Internacional dels Museus, va participar com a tutor a l'activitat del llibre-objecte "L'imaginari hexagonal", que posteriorment va ser exposat a la Casa Soler i Palet (del 16 de maig a l'1 de juny de 2015).

## Exposicions

* El destí artificial de la truja blanca. Exposició de la seva obra pictòrica a la galeria Bat (Barcelona). Del 2 d'octubre al 15 de desembre de 2009.

## Referències

* ↑ «Diccionario de escritores e ilustradores de literatura infantil y juvenil» (en castellano). [Consulta: 3 febrer 2016].
* ↑ Amate, Kim «Kim Amate ilustra la obra ganadora del Premio Destino-Apel·les Mestres». Diari de Terrassa, 28-10-2009, pàg. 11.
* ↑ «Terrassa comença avui la celebració del Dia Internacional dels Museus», 13-05-2015. Arxivat de l'original el 2016-02-25. [Consulta: 1r febrer 2016].
* ↑ Amate, Kim «Kim Amate ilustra la obra ganadora del Premio Destino-Apel·les Mestres». Diari de Terrassa, 28-10-2009, pàg. 11.

## Enllaços externs

* Web personal de l'autor
* Ràdio Terrassa. Programa El Submarí. Especial La Temerària parlem amb els il·lustradors Anna Clariana i Kim Amate.
# Palau dels Esports de Barcelona
## Enllaços externs

* «Palau Municipal d'Esports». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Banteng salvatge

El banteng salvatge (Bos javanicus) és una espècie de boví silvestre que es troba al sud-est d'Àsia. El banteng salvatge ha estat domesticat en diversos llocs del sud-est asiàtic i n'hi ha un milió i mig d'animals domesticats. Es fan servir com animals de treball i per la seva carn. Aquest boví també ha estat introduï al Territori del Nord d'Austràlia, on alguns han passat a l'estat feral.

## Distribució i subespècies

* Banteng de Java (B. j. javanicus): Java; Els mascles són negres i les femelles beix.
* Banteng de Borneo (B. j. lowi): Borneo; Més petit que el de Java i les banyes més grans, els mascles són de color marró xocolata.
* Banteng de Birmània (B. j. birmanicus): Myanmar, Tailàndia, Cambodja, Laos, Vietnam; Mascles i femelles normalment de color beix aquesta subespècie està classificada com en perill greu per la UICN.

## Característiques

La mida del banteng salvatge és similar a la del toro domèstic: D'1,55 a 1,65 m d'alt a les espatlles i pesa de 600 a 800 kg. Té gran dimorfisme sexual i es pot distingir mascles i femelles per la mida i el color del pèl.

## Comportament

Els bantengs salvatges viuen en boscos clars on s'limenten d'herba, bambú, fruits, fulles i branques joves. Són actius de dia i de nit però allà on hi ha humans a prop esdevé nocturn. Viuen en ramats de dos a trenta membres.

## Clonatge

El banteng salvatge fou la segona espècie en perill que fou clonada amb èxit i la primera a sobreviure durant més d'una setmana, la primera fou un gaur que morí dos dies després de néixer.

## Referències

* ↑ «banteng salvatge». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 14 desembre 2024].
* ↑ Friend, J B, Cattle of the World, Blandford Press, Dorset, 1978
* ↑ «Endangered cattle (Banteng) find pastures new, 5th August 2005, New Scientist». Arxivat de l'original el 2013-05-12. [Consulta: 15 novembre 2009].
* ↑ Ultimate ungulate page on banteng
* ↑ Fairfax Digital, Banteng clone leads charge for endangered animals, April 9, 2003. Visited October 12, 2009.
* ↑ World Environment News, Scientists clone endangered Asian banteng Arxivat 2017-03-05 a Wayback Machine., April 9, 2003. Visited October 12, 2009.

## Enllaços externs

* Banteng bos javanicus d'Alton Arxivat 2019-02-06 a Wayback Machine. de wildcattleconservation.org Arxivat 2019-02-06 a Wayback Machine.
* Banteng prosperant a la península de Cobourg Arxivat 2005-04-10 a Wayback Machine. de la Charles Darwin University
* Catalyst Article on Bantengs
* U.S. Fish & Wildlife Service Species Profile
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Pòl·lux (satèl·lit)

Pòl·lux, també conegut com a Saturn XXXIV (designació provisional S/2004 S 5), és un satèl·lit natural molt petit de Saturn, coorbital amb Dione i que ocupa el punt de Lagrange (L₅). El seu diàmetre s'estima d'uns 5 km.
Pòl·lux va ser descobert pel Cassini Imaging Team el 24 d'octubre del 2004, en imatges preses el 21 d'octubre del mateix any. Cerques posteriors en imatges de la Cassini el mostren també en captures de fins al 9 d'abril del 2004.
Pòl·lux és un dels quatre satèl·lits troians coneguts del sistema solar. La libració se l'emporta des de l'L₅ fins als 31,4º en la direcció contrària a Dione, i 26,1º de tornada, amb un període de 790,931 dies (en comparació, L₅ arrossega Dione 60º). La libració de Pòl·lux és prou gran perquè tingui algunes qualitats d'un satèl·lit amb òrbita de ferradura, tal com s'evidencia per la clara asimetria dels moviments cap a Dione i d'allunyament d'ell. En el curs d'un cicle d'aquests, el radi orbital de Pòl·lux varia uns ± 7660 km repecte el de Dione.
El nom de Pòl·lux va ser aprovat per la UAI el 21 de gener del 2005. En la mitologia grega, Pòl·lux és un dels dos dioscurs, germà bessó de Castor i fill de Zeus i Leda.

## Referències

* 1 2 3 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* 1 2 Porco, C. C.; et al. (2005), Cassini Imaging Science: Initial Results on Saturn's Rings and Small Satellites, Science, Vol. 307, No. 5713, pp. 1226-1236 (anglès)
* ↑ http://ciclops.org/team/iss_team.php Arxivat 2011-05-20 a Wayback Machine.
* 1 2 3 Murray, C. D.; et al. «S/2004 S 5: A new co-orbital companion for Dione» (en anglès). Icarus, 179, 2005, pàg. 222. DOI: 10.1016/j.icarus.2005.06.009.
* ↑ C.C. Porco, et al., IAUC 8432: Satellites and Rings of Saturn 8 de novembre del 2004 (descoberta)
* ↑ Spitale, J. N.; Jacobson, R. A.; Porco, C. C.; and Owen, W. M., Jr. «The orbits of Saturn's small satellites derived from combined historic and Cassini imaging observations» (en anglès). The Astronomical Journal, 132, 2, 2006, pàg. 692. Arxivat de l'original el 2016-04-13. DOI: 10.1086/505206 [Consulta: 18 novembre 2010].
* ↑ IAUC 8471: Satellites of Saturn 21 de gener del 2005 (anomenament)

## Enllaços externs

* Polydeuces Profile Arxivat 2010-05-31 a Wayback Machine. per la NASA's Solar System Exploration (anglès)
* Working Group on Planetary System Nomenclature (anglès)
* Cassini news release on ring and moon discoveries, via Spaceflight Now (24 de febrer del 2005) (anglès)
# Martin M. Atalla

Martin M. Atalla o John M. Atalla, sobrenoms de Mohammed M. Atalla (àrab: محمد محمد عطلة, Muḥammad Muḥammad ʿ Aṭalla) (Port Said, Egipte, 4 d'agost 1924 - Atherton, Califòrnia, 30 de desembre 2009), va ser un enginyer i empresari estatunidenc en el camp de la tecnologia de semiconductors i ordinador personal - seguretat de dades. En reconeixement de la seva tasca en el sistema de Personal Identification Number System (PIN) del Sistema de gestió de la seguretat de la informació, se'l va anomenar "Pare del PIN".
Nascut a Port Said, Egipte, M. Atalla va estudiar per primera vegada a la Universitat del Caire a Egipte, on va obtenir la seva llicenciatura com a Batxiller en ciències. Després va anar als Estats Units per estudiar Enginyeria mecànica, a la Universitat de Purdue. Allà va obtenir el seu màster el 1947 ( Master en Ciències d'Enginyeria Mecànica) i es va doctorar el 1949 (PhD).
Després de completar els seus estudis i el doctorat, Atalla es va convertir en empleat dels Bell Laboratories. Allà, va realitzar investigacions sobre l'ús del diòxid de silici com a capa protectora per al silici en dispositius semiconductors. Aquesta investigació va comportar el desenvolupament del primer MOSFET (transistor d'efecte de camp de metall-òxid-semiconductor) juntament amb Dawon Kahng el 1960, que treballava amb Atalla als Bell Labs. Des de llavors, el transistor MOSFET s'ha convertit en el component central dels circuits integrats, així com de les memòries de semiconductors i dels microprocessadors. El 1961, Atalla va cofundar Hewlett-Packard Associates i el 1969 es va incorporar a Fairchild Camera and Instruments.
El 1973 va fundar la Corporació Atalla, que tractava els problemes de seguretat de les entitats bancàries i financeres. Va inventar l'anomenada "Atalla-Box", un sistema de seguretat que encara es segueix emprant en la majoria de les transaccions de caixer automàtic. Atalla també va inventar el sistema PIN, que s'ha convertit en estàndard d'identificació en el sector bancari, entre d'altres. El 1987, Atalla Corporation es va fusionar amb Tandem Computers.
Atalla es va retirar el 1990. Però no va passar molt temps abans que diversos executius dels grans bancs el van convèncer perquè treballés en el desenvolupament de sistemes de seguretat per a Internet. Els preocupava que no hi hagués un marc viable per al comerç electrònic sense innovació a la indústria de la seguretat. Com a resultat d'aquestes activitats, va fundar les empreses TriStrata (1996) i A4 Systems. M. Atalla va viure finalment a Atherton (Califòrnia).

## Referències

* ↑ Bo Lojek: La història de l'enginyeria de semiconductors, Springer, Berlín / Heidelberg, 2007, ISBN 978-3-540-34257 -1, pàg. 321 f.
* ↑ «Martin M. Atalla».

## Bibliografia

* «Honorífic 2003. Martin M. (John) Atalla», 22-04-2003.
* «Martin M. ("John") Atalla», 2002.
* «Martin M. ("John") Atalla», 2002.

## Vegeu també

* Estructura MOS
* Targeta de coordenades
* contrasenya

## Enllaços externs

* Hall of fame group
* Hall of fame
# Niala

El niala (Tragelaphus angasii) és un antílop de Sud-àfrica. És un antílop de banyes en espiral que viu als boscos espessos i no acostuma a trobar-se còmode als espais oberts. Els niales són vistos sovint a prop de basses d'aigua i viuen sols o en petits grups familiars de fins a deu individus.
El mascle fa fins a 110 cm, mentre que la femella arriba fins a 90 cm d'alçada. El mascle té banyes lleugerament espirals i una franja llarga al coll i la part inferior del cos; la femella manca de banyes i no té cap franja visible. El mascle és de color marró fosc, amb la cara i el coll blancs i ratlles blanques verticals al cos. La femella és d'un marró vermellós amb ratlles clares.

## Referències

* ↑ Alden, P. C., R. D. Estes, D. Schlitter i B. McBride. 1995. National Audubon Society Field Guide to African Wildlife. Nova York: Chanticleer Press.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Amèlia de Girona

Amèlia és una de les màrtirs cristianes que van ser morts a Girona durant les persecucions de Dioclecià, en començar el segle iv. No se sap res més de la seva vida. El seu nom apareix a un antic breviari de Girona, juntament amb altres màrtirs com els Quatre Sants Màrtirs (Germà, Just, Paulí i Sici) o Feliu, també morts cap al 303-304. En 1336, Arnau de Montrodon, bisbe de Girona, va descobrir les relíquies dels màrtirs i va dedicar-los la capella dels Sants Màrtirs, a la Catedral de Girona, on avui hi ha el sepulcre dels quatre màrtirs. La manca de dades fa que no es pugui assegurar ni tan sols que existís realment: el fet que no tingui una llegenda desenvolupada al seu voltant fa més creïble el fet que pogués tractar-se de la figura real d'una màrtir.

## Referències

* ↑ Santa Amèlia a Santiebeati.it
# 28 Weeks Later

28 Weeks Later és una pel·lícula espanyola-britànica de Juan Carlos Fresnadillo, continuació de 28 Days Later, estrenada el 2002.

## Argument

Algun temps després dels esdeveniments de 28 dies més tard, la quasi totalitat de la població del Regne Unit ha estat contaminada per un virus anomenat «furor». L'illa de la Gran Bretanya és posada en quarantena per tal d'evitar que aquest virus es propagui al món. 28 setmanes més tard, nombrosos contaminats moren d'inanició, les forces armades dels Estats Units prenen posició a Londres per tal de començar la reconstrucció del país. Cap contaminat no és present en una zona de la ciutat. S'estableixen mesures de seguretat draconianes en aquesta zona. Però per un cúmul de circumstàncies, la contaminació s'escampa.

## Repartiment

* Robert Carlyle: Don
* Rose Byrne: Scarlet
* Jeremy Renner: Sergent Doyle
* Catherine McCormack: Alice
* Harold Perrineau: Flynn
* Idris Elba: General Stone
* Imogen Poots: Tammy
* Mackintosh Muggleton: Andy
* Amanda Walker: Sally
* Shahid Ahmed: Jacob
* Garfield Morgan: Geoff
* Emily Beecham: Karen
* Raymond Waring: Sam
* Meghan Popiel: Soldat
* Philip Scott: Jason

## Al voltant de la pel·lícula

* El juliol del 2006, Fox Atomic Comics i HarperCollins van anunciar que tenien previst publicar, a la primavera del 2007, un còmic titulat 28 Days Later: The Aftermath . Això per permetre vincular les dues primeres parts, és a dir 28 dies més tard i 28 setmanes més tard .
* Un primer tràiler va ser presentat pel realitzador Juan Carlos Fresnadillo al festival The Carnivals of Lost Souls , un esdeveniment virtual preparat per Fox Atomic durant el Halloween del 2006.

## Enllaços externs

* Web oficial Arxivat 2007-07-14 a Wayback Machine. (anglès)
* Tràiler (anglès)
# Dinastia Osman

La dinastia Osman, dinastia osmanlí, dinastia otomana o Casa Imperial d'Osman va regir l'Imperi Otomà des de 1299 a 1923 (amb la destitució de Mehmet VI i la instauració de la República de Turquia).
Osman I va iniciar aquesta dinastia declarant-se soldà (no s'ha d'incloure dins la dinastia al seu pare Ertuğrul), però la dinastia no va ser proclamada oficialment fins a Orhan.
El soldà va ser l'únic i absolut governant, cap de l'estat i cap de govern de l'imperi (com a mínim oficialment) encara que de facto gran part del poder estava en altres oficials que en principi eren subordinats seus, especialment el títol de gran visir. El soldà residia al palau de Topkapı que principalment era un harem o serrall.
El primer osmanlí que realment va exercir el títol de soldà (que era més prestigiós que el d'emir) va ser Murad I, que governà de 1359 a 1389.
Amb la conquesta de Constantinoble de 1453, es va obrir el camí perquè l'estat otomà esdevingués un imperi amb el soldà Mehmed II prenent aleshores el títol de padixah (پادشاه), un títol persa que significa senyor de reis.
A més dels títols seglars l'Imperi Otomà esdevingué califat de l'Islam des de Selim I.

## El nom

La paraula otomà és una catalanització històrica del nom d'Osman I, el fundador de l'imperi i de la dinastia d'Osman, també coneguda com a dinastia otomana. Al seu torn, el nom d'Osman era la forma en llengua turca del nom àrab Uthman (àrab: عثمان, ʿUthmān). En turc otomà l'Imperi era conegut com a دولت عليه عثمانیه, Devlet-i ʿAlīye-yi ʿOsmānīye, literalment ‘el Suprem Estat Otomà’, o alternativament عثمانلى دولتى, ʿOsmānlı Devleti. En turc modern es coneix com a Osmanlı İmparatorluğu, ‘l'Imperi Otomà’, o Osmanlı Devleti, ‘l'Estat Otomà’.

## Vegeu també

* Interregne otomà
* Llista de sultans otomans

## Referències

* ↑ Bernstein, Fred A. «Ertugrul Osman, Link to Ottoman Dynasty, Dies at 97» (en anglès). Nova York: The New York Times, 24-09-2009. [Consulta: 12 gener 2014].
* ↑ Iznik: List of Ottoman Sultans

## Enllaços externs

* Web del 700è aniversari de l'Imperi Otomà (anglès)
* Turkey, inclou tots els governants i biografies a the Royal Ark (anglès)
* Osmanlı Sultanları (turc)
* entrevista amb Neslişah a YouTube, neta del darrer emperador (francès)